Naton kyberpuolustuksen osaamiskeskus

| Naton kyberpuolustuksen osaamiskeskus> NATO Cooperative Cyber Defence Centre of Excellence |
| --- | --- |
 CCDCOE, NATO CCDCOE 

Perustettu:  2008
Perustaja:  Viro ja kuusi muuta Naton jäsenmaata
Tyyppi:  Naton osaamiskeskus, puolustusalan organisaatio
Toimiala:  kyberturvallisuus
Kotipaikka:  Tallinna, Viro
Päämaja:  Tallinna, Viro
Jäsenet:  31 valtiota (NATO:n jäsenmaita), kesken:  Viro (isäntämaa);  Albania,  Alankomaat,  Belgia,  Bulgaria,  Espanja,  Italia,  Islanti,  Kanada,  Kreikka,  Kroatia,  Latvia,  Liettua,  Luxemburg,  Monaco,  Montenegro,  Norja,  Pohjois-Makedonia,  Portugali,  Puola,  Ranska,  Romania,  Saksa,  Slovakia,  Slovenia,  Suomi,  Tanska,  Tšekki,  Turkki,  Unkari,  Yhdistynyt kuningaskunta,  Yhdysvallat
Tukijamäärä:  39 valtiota (jäsenet + 8 samanmielistä maata, jotka ovat):  Australia,  Etelä-Korea,  Itävalta,  Japani,  Ruotsi,  Sveitsi,  Ukraina
Viralliset kielet:  englanti
Aiheesta muualla
Sivusto
Infobox OKNimi-testi OK: 
Naton kyberpuolustuksen osaamiskeskus (engl. NATO Cooperative Cyber Defence Centre of Excellence, lyhennys CCDCOE) on Viron pääkaupunki Tallinnasta käsin toimiva puolustusliitto Naton yhteisen kybersodankäynnin puolustukseen keskittyvä osaamiskeskus.
CCDCOE on yksi Naton 28:stä osaamiskeskuksista. Osaamiskeskus perustettiin Viron aloitteesta 14. toukokuuta 2008 kuuden muun Nato-maan tukemana. Sittemmin CCDCOE:sta on muodostunut osallistuja- ja tukijamaiden määrällä mitattuna Naton suurin osaamiskeskus. Joulukuussa 2023 sillä oli 31 varsinaista jäsentä (sponsoring nations, NATO-maita) ja kahdeksan samanhenkistä tukijamaata (contrubuting nations). Osaamiskeskusten työkieli on tavallisesti englanti.
Osaamiskeskus tutkii tietoturvallisuuteen liittyviä aihepiirejä ja uhkia, järjestää koulutuksia ja jakaa asiantuntemustaan osallistujamailleen. Keskeinen osa osaamiskeskuksen toimintaa on järjestää kybersodankäyntiä simuloivia harjoituksia, joissa harjoitellaan ja tarkastellaan kyberpuolustusta teknologian, strategian, operatiivisen toiminnan ja lainkäytön näkökulmista. Keväällä 2022 Suomen joukkue voitti Naton kyberpuolustuksen osaamiskeskuksen vuosittain järjestämän Locked Shields -kyberpuolustusharjoituksen. Harjoitukseen osallistui 32 joukkuetta ja noin 2 000 ihmistä. Suomen joukkue koostui Puolustusvoimien ja Maanpuolustuksen koulutuskeskuksen (MPK) edustajista.
Naton kyberpuolustuksen osaamiskeskuksen tieteellisesen antiin kuuluvat kansainväliset CyCon-konferenssit (International Conference on Cyber Conflict), jotka keräävät runsas 500 osallistujaa paikan päälle sekä etäosallistujia. CCDCOE:n julkaisuista tunnetuimpiin kuuluu "Tallinnan manuaalina" tunnettu kybersodankäyntiä kansainvälisen oikeuden kannalta tarkasteleva Tallinn Manual on the International Law Applicable to Cyber Operations, jonka uudistettu 642-sivuinen toinen painos julkaistiin vuonna 2017 (Cambridge University Press). Teos tuo muun muassa esille, että kybersodankäyntiä toteutetaan kyberoperaatioina, jotka eivät yleensä yksittäisinä oikeuta kansainvälisen oikeuden mukaan sotilaallisiin vastataiskuihin. Esimerkkinä tästä tarkastellaan venäläisten puuttumista Yhdysvaltain vuoden 2016 presidentinvaaleihin. Artikkelit arvioivat myös sotavankien nöyryyttämistä ja sodan uhrien mediajulkisuutta humanitaarisen oikeuden keskeisten lakien näkökulmasta 2010-luvulla sekä useita kybersodankäynnin suunnitelmia kansainvälisen lain kannalta ja monia tietoturvallisuuden oikeustapauksia. Teoksen päivittyvä kolmas painos oli valmisteltavana loppuvuodesta 2022.